Aleksandra Jacovskytė

Aleksandra Jacovskytė, Jacovskaja (g. 1945 m. lapkričio 1 d. Vilniuje) – Lietuvos scenografė, grafikė, fotografė.

Biografija 
1970 m. baigė teatro dekoraciją  LTSR valstybiniame dailės institute Vilniuje. 1971–1976 m. dirbo Paminklų restauravimo valdyboje (nuo 1975 m. Kultūros paminklų restauravimo trestas), 1977–1987 m. –  Lietuvos televizijoje. Nuo 1994 m. dirba Vilniaus Gaono žydų muziejuje. Nuo 1988 m. Lietuvos dailininkų sąjungos narė.

Šeima 
Broliai – Adomas Jacovskis (scenografas) ir Jokūbas Jacovskis (knygų grafikas), sūnėnas – Marijus Jacovskis (scenografas). 

Sūnus Lukas, duktė Marija (grafikė dizainerė).

Kūryba 
Sukūrė scenografiją ar kostiumus Klaipėdos dramos, Panevėžio dramos, Šiaulių dramos, Nacionaliniame dramos teatruose, Lietuvos nacionaliniame operos ir baleto teatre, Varšuvos teatre „Studio“. Apipavidalino TV spektaklių („Bučiuok mane, Keit“, 1984 m.), koncertų. Filmo Procesas (1994 m., rež. Algimantas Puipa) kostiumų dailininkė. Sukūrė piešinių, knygų iliustracijų („Motulės Žąsies eilėraščiai“ 1998 m.).

Nuo 1973 m. dalyvauja parodose, nuo 1992 m. surengė individualių parodų Vilniuje, Klaipėdoje, Kaune. Jos kūrinių turi Lietuvos dailės muziejus, Lietuvos teatro, muzikos ir kino muziejus, Vilniaus Gaono žydų muziejus.

2014 m. išleistas A.Jacovskytės fotografijų albumas „Vilniaus veidai, 1964-1993“.

Apdovanojimai 
 2009 m. „Auksinis scenos kryžius“ už spektaklį „Visada Tavo. Ana Frank” (Juozo Miltinio dramos teatras).

Scenografija / kostiumai 
 Aleksandras Ostrovskis. Išminčiai, arba Kiekvienam gudruoliui pakanka kvailumo, 1981 m.
 C. Porter, „Bučiuok mane, Keit”, miuziklas-telefilmas, kostiumai, 1984 m.   
 Hermanas Zudermanas. Užkampio laimė, 1989 m.
 F. Kafka „Procesas”, telefilmas, kostiumai, 1993 m.
 Šolom Aleichem. Tevjė pienininkas, 1994 m.
 G. Kanovičius, „Nusišypsok mums, Viešpatie”, kostiumai, Vilniaus mažasis teatras, 1994 m.
 Džiuzepė Verdi „Makbetas”, kostiumai, Lietuvos nacionalinis operos ir baleto teatras, 1995 m.
 Viljamas Šekspyras. Ričardas III, kostiumai, Lietuvos nacionalinis dramos teatras, 1999 m.
 Džiuzepė Verdis. Makbetas, 1995 m. ir Aida, 1997 m.
 Džiuzepė Verdi „Aida“, kostiumai, Lietuvos nacionalinis operos ir baleto teatras, 1998 m.
 F. Leharas „Linksmoji našlė”, scenografija, Klaipėdos muzikinis teatras, 1998 m.
 Igoris Stravinskis. Šventasis pavasaris, kostiumai, Lietuvos nacionalinis operos ir baleto teatras, 2000 m.
 B. Schulz, „Klepsidros sanatorija”, kostiumai, Teatr Studio, Varšuva, 2001 m.
 K. Weil, „Kurto Vailio moterys”, kostiumai ir scenografija, Lietuvos nacionalinis operos ir baleto teatras, 2001 m.
 Mindaugas Urbaitis. „Acid City", Lietuvos nacionalinis operos ir baleto teatras, 2002 m.
 E. Geist, „Dionizo sugrįžimas”, kostiumai, Rusų dramos teatras, Vilnius, 2002 m.
 G. Kuprevičius, „Karalienė Bona”, kostiumai, Kauno muzikinis teatras, 2002 m.
 A. Čechovas, „Ivanovas”, Lietuvos nacionalinis dramos teatras, 2002 m.
 Ch. Gounod, „Romeo ir Džiuljeta”, kostiumai, Kauno muzikinis teatras, 2003 m.
 A. de Saint-Exupery, „Mažasis princas”, kostiumai, Lietuvos nacionalinis dramos teatras, 2006 m.
 C. Goldoni, „Dviejų ponų tarnas”, kostiumai, Teatr Studio, Varšuva, 2006 m.
 R. Schimmelpfennig, „Moteris iš praeities”, kostiumai, Juozo Miltinio dramos teatras, Panevėžys, 2006 m.
 F. Goodrich, A. Hacket, „Visada Tavo. Ana Frank”, kostiumai, Juozo Miltinio dramos teatras, Panevėžys, 2008 m.
 Jean Poiret, „Beprotiškas savaitgalis”, kostiumai, Juozo Miltinio dramos teatras, Panevėžys, 2008 m.
 F. Weber „Kvailių vakarienė”, kostiumai, Klaipėdos dramos teatras, 2008 m.
 A. Ponchielli, „Lietuviai”, kostiumai, Lietuvos nacionalinis operos ir baleto teatras 2009 m.
 „Jerichono rožė” (pagal N. Miliauskaitės poezija), scenografija ir kostiumai, Marijampolės dramos teatras, 2010 m.
 R. Cooney, J. Chapmen, „Misis Markhem miegamasis”, kostiumai, Juozo Miltinio dramos teatras, Panevėžys, 2011 m.
 E. John, T. Rice, „Aida”, kostiumai, Kauno muzikinis teatras, 2011 m.
 R. Wagner, H. De Vlieger, „Tristanas ir Izolda”, kostiumai, Lietuvos nacionalinis operos ir baleto teatras, 2012 m.
 F. Durrenmatt, „Damos vizitas”, kostiumai, Vilniaus Mažasis teatras, 2012 m.
 I. Kalman, „Misteris X", kostiumai, Klaipėdos muzikinis teatras, 2014 m. 
 M. Frisch, „Biografija: vaidinimas", kostiumai, Kauno Nacionalinis dramos teatras, 2014 m.
 G. Kanovičius, „Nusišypsok mums, Viešpatie”, kostiumai, Maskvos J. Vachtangovo dramos teatras, 2014 m.

Šaltiniai 

Lietuvos scenografai
Lietuvos grafikai